
     GRADSKO VIJEĆE 
KLASA: 
URBROJ: 
Oroslavje,.

Na temelju članka 32. Statuta Grada Oroslavja (Službeni glasnik Krapinsko-zagorske županije broj 16/09, 13/13, 19/18 i 20/21), Gradsko vijeće Grada Oroslavja na svojoj ___. sjednici održanoj __________ 2026. godine, donosi
[bookmark: _b7ik6h71m7x8]
PRAVILNIK
[bookmark: _1ztxr2vl4zeh]o dodjeli stipendija i jednokratnih potpora učenicima srednjih škola i studentima s područja Grada Oroslavja
[bookmark: _lqu2v13uoqkn]
I. OPĆE ODREDBE
[bookmark: _2lyli51fhok5]Članak 1.
Ovim se Pravilnikom propisuju uvjeti, kriteriji i postupak dodjeljivanja stipendija učenicima srednjih škola i studentima sveučilišnih i stručnih studija, prava i obveze korisnika stipendije te druga pitanja od značaja za dodjelu stipendija. Pojmovi koji se koriste u ovom Pravilniku, a imaju rodno značenje, bez obzira na to koriste li se u ženskom ili muškome rodu, obuhvaćaju na jednak način muški i ženski rod.
[bookmark: _3bpdlm3ra5q5]
Članak 2.
Sredstva za dodjelu stipendija osiguravaju se u Proračunu Grada Oroslavja.
Gradonačelnik Grada Oroslavja za svaku školsku/akademsku godinu donosi Odluku o broju i visini stipendija koje će se dodijeliti učenicima i studentima.
[bookmark: _95a1w4p9u1ar]
Članak 3.
Stipendije se dodjeljuju u tri kategorije:
· I. kategorija – Stipendije za nadarene učenike i studente
· II. kategorija – Stipendije po socijalnom kriteriju
· III. kategorija – Stipendije za učenike i studente koji se školuju za deficitarna zanimanja
[bookmark: _pf4n4cf0eu4v]
II. UVJETI ZA DODJELU STIPENDIJA
[bookmark: _axmdb42d54zq]
Članak 4.
Pravo sudjelovanja na natječaju za dodjelu stipendija imaju učenici srednjih škola i studentice/studenti koji ispunjavaju sljedeće opće uvjete:
1. da su državljani Republike Hrvatske,
2. da imaju prebivalište na području Grada Oroslavja,
3. da imaju status redovnog učenika srednje škole odnosno redovnog studenta sveučilišnog ili stručnog studija,
4. da ne primaju drugu stipendiju ili potporu iz javnih izvora
5. da učenici/studenti i članovi njihovih kućanstava nemaju dugovanja prema Gradu Oroslavju.
[bookmark: _6cyf969k35zz]
Članak 5.
Natječaj za dodjelu stipendija raspisuje gradonačelnik Grada Oroslavja, u pravilu do kraja listopada za tekuću školsku/akademsku godinu. Tekst natječaja objavljuje se na oglasnoj ploči i web stranici Grada Oroslavja, a obavijest o raspisivanju natječaja na društvenim mrežama Grada Oroslavja . Rok za podnošenje prijava iznosi petnaest (15) dana od dana objave natječaja.
[bookmark: _yyy8lb95vl8b]
Članak 6.
Kandidati se mogu natjecati za dodjelu stipendije samo u jednoj kategoriji.
[bookmark: _dy9o6vik0t4b]
Članak 7.
Pored općih uvjeta iz Članka 4., kandidati moraju ispunjavati i posebne uvjete u pogledu uspjeha u školovanju:
I. Kategorija – Nadareni:
· Učenici 1. razreda srednje škole: prosjek ocjena u završnom razredu osnovne škole najmanje 4,70.
· Učenici ostalih razreda: prosjek ocjena u prethodnom razredu najmanje 4,50.
· Studenti 1. godine: prosjek ocjena u završnom razredu srednje škole najmanje 4,50.
· Studenti ostalih godina: prosjek ocjena u prethodnoj akademskoj godini najmanje 4,00 i ostvareno najmanje 50 ECTS bodova.
II. Kategorija – Socijalni kriterij:
· Učenici i studenti 1. godine: prosjek ocjena u prethodnom razredu/završnom razredu srednje škole najmanje 3,50.
· Studenti ostalih godina: prosjek ocjena u prethodnoj akademskoj godini najmanje 3,00 i ostvareno najmanje 45 ECTS bodova.
III. Kategorija – Deficitarna zanimanja:
· Učenici i studenti 1. godine: prosjek ocjena u prethodnom razredu/završnom razredu srednje škole najmanje 2,80.
· Studenti ostalih godina: prosjek ocjena u prethodnoj akademskoj godini najmanje 2,50 i ostvareno najmanje 40 ECTS bodova. Lista deficitarnih zanimanja utvrđuje se tekstom natječaja na temelju preporuka Hrvatskog zavoda za zapošljavanje.
[bookmark: _9dnbf3ecu7z]
III. POSTUPAK PROVEDBE NATJEČAJA I UPRAVLJANJE SUKOBOM INTERESA
[bookmark: _ovi65qc3hufl]
Članak 8.
(1) Postupak natječaja provodi Komisija za dodjelu stipendija (u daljnjem tekstu: Komisija), koju imenuje Gradsko vijeće. Administrativne i tehničke poslove za potrebe Komisije obavlja Jedinstveni upravni odjel Grada Oroslavja.
(2) Član Komisije ne smije sudjelovati u razmatranju, bodovanju i odlučivanju o prijavi kandidata ukoliko je s kandidatom u srodstvu u ravnoj liniji (roditelj-dijete) ili u pobočnoj liniji do četvrtog stupnja. U slučaju postojanja potencijalnog sukoba interesa iz stavka 3. ovog članka, član Komisije dužan je prije početka rada o tome pisanim putem obavijestiti Komisiju i u potpunosti se izuzeti iz rada, bodovanja i glasanja za cjelokupnu kategoriju stipendija u kojoj se navedeni kandidat natječe, o čemu se vodi poseban zapisnik.
[bookmark: _auuns4nxf12u]



Članak 9.
Prijave na natječaj podnose se na posebnom obrascu koji se podiže u Gradu Oroslavju ili preuzima sa službene web stranice Grada, uz koji se prilaže sva dokumentacija navedena u natječaju.
[bookmark: _r1uhwcjwf0ja]
Članak 10.
Uz prijavu na natječaj za sve kategorije obavezno se prilaže:
1. Dokaz o državljanstvu (preslika domovnice ili osobne iskaznice),
2. Potvrda o prebivalištu na području Grada Oroslavja,
3. Potvrda škole odnosno visokog učilišta o statusu redovnog učenika/studenta za tekuću godinu,
4. Dokaz o uspjehu u prethodnoj školskoj/akademskoj godini (svjedodžba ili prijepis ocjena s potvrdom o ostvarenim ECTS bodovima),
5. Izjava podnositelja da ne prima drugu stipendiju ili potporu iz javnih izvora.
6. Potvrda Grada Oroslavja da stipendist i članovi njegove obitelji nemaju dugovanja prema Gradu Oroslavju.
[bookmark: _cm3g9lr778nr]
Članak 11.
Za prijavu po II. kategoriji (Socijalni kriterij), pored dokumenata iz Članka 10., podnositelji su dužni priložiti:
1. Izjavu o članovima zajedničkog kućanstva (kućna lista),
2. Službene dokaze o prihodima svih članova kućanstva za tri mjeseca koja prethode mjesecu objave natječaja (potvrde o plaći, mirovini, porezna rješenja ili potvrde HZZO-a/HZMO-a),
3. Vjerodostojnu dokumentaciju kojom se dokazuju dodatne posebne okolnosti (npr. smrtni list roditelja, rješenje o jednoroditeljskoj obitelji, medicinska dokumentacija o invaliditetu i dr.).
[bookmark: _qy6aan6g460a]
Članak 12.
Za prijavu po III. kategoriji (Deficitarna zanimanja), kandidati prilažu dokumentaciju iz Članka 10. kojom dokazuju upis u obrazovni program/smjer koji je tekstom natječaja definiran kao deficitarno zanimanje.
[bookmark: _pr6x2wuyef1c]
Članak 13.
Nepravodobne prijave (podnesene nakon isteka roka za natječaj) neće se razmatrati te se automatski odbacuju bez prava na dopunu dokumentacije.
[bookmark: _dikvauffw3co]
Članak 14.
(1) Administrativnu provjeru i otvaranje pravodobno zaprimljenih koverti/prijava obavlja Jedinstveni upravni odjel Grada odmah po isteku roka za podnošenje prijava na natječaj. Ukoliko Jedinstveni upravni odjel Grada prilikom provjere utvrdi da je prijava pravodobna, ali nepotpuna ili sadrži dokumentaciju koja nije valjana, dužan je o tome obavijestiti podnositelja prijave u roku od osam (8)  dana od isteka roka za prijavu. 
(2) Obavijest se dostavlja brzim elektroničkim putem (e-mailom ili SMS porukom) na kontakte koje je kandidat naveo u prijavi. Podnositelj prijave dužan je dopuniti ili ispraviti dokumentaciju u roku od pet (5) dana od dana slanja poziva za dopunu. 
(3) Ukoliko se podnositelj ne odazove pozivu za dopunu u propisanom roku, prijava će se odbaciti i neće se uputiti Komisiji na bodovanje, a podnositelj će se obavijestiti da prijava nije pravodobna i/ili potpuna te da se neće uputiti komisiji na bodovanje.
[bookmark: _4egi58t3k11d]
IV. KRITERIJI BODOVANJA
[bookmark: _llho2ohjlcej]
Članak 15.
(1) Bodovanje prijava po I. kategoriji (Stipendije za nadarene učenike i studente) vrši se na temelju ostvarenog prosjeka ocjena, postignutih rezultata na službenim natjecanjima znanja, izvrsnosti i umjetnosti, te drugih posebnih postignuća, s maksimalnim ukupnim brojem od 100 bodova.
(2) Na temelju prosjeka ocjena iz prethodne školske odnosno akademske godine, kandidat može ostvariti maksimalno 50 bodova, prema sljedećoj skali:
· Prosjek 5,00 — 50 bodova
· Prosjek od 4,90 do 4,99 — 45 bodova
· Prosjek od 4,80 do 4,89 — 40 bodova
· Prosjek od 4,70 do 4,79 — 35 bodova
· Prosjek od 4,60 do 4,69 — 30 bodova
· Prosjek od 4,50 do 4,59 — 25 bodova
(3) Na temelju rezultata ostvarenih na Državnom natjecanju u organizaciji Agencije za odgoj i obrazovanje (AZOO) ili drugog nadležnog tijela, kandidat može ostvariti bodove za najbolji ostvareni rezultat, kako slijedi:
· Osvojeno 1. mjesto — 30 bodova
· Osvojeno 2. mjesto — 27 bodova
· Osvojeno 3. mjesto — 24 boda
· Sudjelovanje na natjecanju — 20 bodova
(4) Na temelju rezultata ostvarenih na Županijskom natjecanju u organizaciji Agencije za odgoj i obrazovanje (AZOO) ili drugog nadležnog tijela, kandidat može ostvariti bodove za najbolji ostvareni rezultat, kako slijedi:
· Osvojeno 1. mjesto — 15 bodova
· Osvojeno 2. mjesto — 12 bodova
· Osvojeno 3. mjesto — 10 bodova
(5) Za ostvarene rezultate na Međunarodnim natjecanjima i za Posebna postignuća (službene nagrade, objavljeni znanstveni ili stručni radovi, umjetnička postignuća, priznati patenti, posebna priznanja i sl.), Komisija može kandidatu dodijeliti dodatnih 5 bodova.
 Bodovi iz ovog stavka dodjeljuju se umjesto bodova za državno natjecanje iz stavka 3. ovog članka te se s njima ne mogu zbrajati.
 Za 
(6) Prilikom bodovanja natjecanja primjenjuju se sljedeća pravila bodovanja:
· Sva natjecanja moraju biti službena i organizirana pod okriljem AZOO-a ili drugog nadležnog ministarstva/tijela propisanog tekstom natječaja.
· Boduje se isključivo najbolji ostvareni pojedinačni rezultat na natjecanju. Bodovi se ne mogu zbrajati za više natjecanja iste vrste ili iste razine.
(7) U slučaju da dva ili više kandidata nakon provedenog bodovanja sukladno ovom članku ostvare jednak ukupan broj bodova, prednost na Rang listi utvrđuje se prema sljedećem redoslijedu:
1. Prednost ima kandidat s većim (višim) prosjekom ocjena.
2. Ako je prosjek ocjena jednak, prednost ima kandidat koji je ostvario bolji rezultat na višoj razini natjecanja (međunarodna razina, potom državna, pa županijska).
[bookmark: _a2eiy7xm8dn]
Članak 16.
Bodovanje po II. kategoriji (Socijalni kriterij) vrši se prema sljedećim kriterijima, s maksimalnim ukupnim brojem od 100 bodova:
1. Socijalni status (mjesečni prihod po članu kućanstva u eurima):
· Prihod do 150,00 € — 50 bodova
· Prihod od 150,01 € do 250,00 € — 40 bodova
· Prihod od 250,01 € do 350,00 € — 30 bodova
· Prihod od 350,01 € do 450,00 € — 20 bodova
· Prihod iznad 450,01 € — 0 bodova
2. Dodatne posebne okolnosti:
· Dijete bez oba roditelja — 30 bodova
· Dijete samohranog roditelja — 15 bodova
· Obitelj s tri ili više male djece ili djece na redovnom školovanju — 5 bodova po djetetu
· Invaliditet kandidata ili člana kućanstva (iznad 50%) — 15 bodova
3. Uspjeh u učenju unutar socijalnog kriterija (Poticaj izvrsnosti): U svrhu poticanja učenja kod kandidata slabijeg socioekonomskog statusa, dodjeljuju se dodatni bodovi za ostvareni uspjeh na sljedeći način:
· Učenici srednjih škola i studenti 1. godine studija:
· za ostvareni prosjek ocjena od 4,00 do 4,49 — 3 boda
· za ostvareni prosjek ocjena od 4,50 do 5,00 — 5 bodova
· Studenti ostalih godina studija:
· za ostvareni prosjek ocjena od 3,50 do 3,99 — 3 boda
· za ostvareni prosjek ocjena od 4,00 do 5,00 — 5 bodova
[bookmark: _hau15nm8hl9s]
Članak 17.
1) Lista deficitarnih zanimanja za područje Grada Oroslavja utvrđuje se odlukom gradonačelnika u tekstu natječaja za svaku školsku/akademsku godinu, a na temelju važećih Preporuka za obrazovnu upisnu politiku i politiku stipendiranja Hrvatskog zavoda za zapošljavanje (HZZ) za područje Krapinsko-zagorske županije.
(2) Za prijavu po III. kategoriji (Deficitarna zanimanja), kandidat mora dokazati da se školuje/studira za jedno od deficitarnih zanimanja utvrđenih tekstom natječaja iz stavka 1. ovoga članka.
(3) Bodovanje i rangiranje prijava kandidata koji ispunjavaju uvjet deficitarnosti iz stavka 2. ovog članka vrši se na temelju ostvarenog uspjeha u školovanju/studiju (prosjeka ocjena iz prethodne školske odnosno akademske godine) pomnoženog s koeficijentom 10, pri čemu kandidat može ostvariti maksimalno 50 bodova.
(4) Kod jednakog broja bodova primjenjuju se pravila prednosti iz Članka 18. ovoga Pravilnika (ostvareni ECTS bodovi / viša godina školovanja/studija). 
[bookmark: _x311tuyjbl2y]
Članak 18.
(1) Nakon provedenog bodovanja svih potpunih prijava, Komisija utvrđuje privremenu Rang listu koja se objavljuje na oglasnoj ploči i web stranici Grada Oroslavja. 
(2) Ako više studenata/učenika po II. i III. kategoriji ima jednak broj bodova na Rang listi, prednost za dodjelu stipendije ima kandidat koji je ostvario veći broj ECTS bodova u prethodnoj akademskoj godini (za studente), odnosno kandidat s višim prosjekom ocjena (za učenike i studente prve godine). 
(3) Ako je i po prethodno navedenom kriteriju broj bodova jednak, prednost ima kandidat s višim prosjekom ocjena (za studente ostalih godina), a potom kandidat na višoj godini studija odnosno višem razredu srednje škole.
[bookmark: _8p877fejmbw1]
Članak 19.
(1) Na privremenu Rang listu kandidati imaju pravo podnijeti pisani prigovor gradonačelniku u roku od osam (8) dana od dana objave liste. 
(2) Odluka gradonačelnika po prigovoru ona je konačna. Nakon rješavanja svih prigovora objavljuje se konačna Rang lista.
[bookmark: _foarv1os53he]
V. PRAVA I OBVEZE KORISNIKA STIPENDIJE
[bookmark: _86y2wvaejxgc]
Članak 20.
(1) Na temelju konačne Rang liste, Grad Oroslavje i korisnik stipendije (odnosno zakonski zastupnik ako je učenik maloljetan) zaključuju Ugovor o dodjeli stipendije. 
(2) Za kategorije I i II stipendija se dodjeljuje za jednu školsku/akademsku godinu. 
(3) Za kategoriju III stipendija se dodjeljuje za cijelo vrijeme trajanja školovanja uz uvjet da učenik/ student ispunjava sve obveze određene ugovorom te da najkasnije do 15. rujna dostave potvrdu škole/fakulteta da se i dalje redovno školuju.
(4) Stipendije se učenicima isplaćuju za razdoblje od rujna do lipnja, a studentima od listopada do kolovoza.

[bookmark: _cb89kcpbpmyl]Članak 21.
Korisnik stipendije gubi pravo na daljnju isplatu stipendije i dužan je vratiti primljene iznose u proračun Grada ukoliko:
1. samovoljno prekine školovanje ili izgubi status redovnog učenika/studenta,
2. dade netočne podatke ili krivotvorene dokumente koji su bili uvjet za dodjelu stipendije,
3. počne primati drugu stipendiju iz javnih izvora.
[bookmark: _slqlnyks4dg3]
Članak 22.
Ukoliko korisnik stipendije III kategorije zbog objektivnih i opravdanih razloga (teža bolest, rodiljni dopust, smrt u užoj obitelji) ne upiše narednu godinu školovanja/studija u roku, pravo na stipendiju se, na temelju pisanog zahtjeva i vjerodostojne medicinske/službene dokumentacije, odlukom gradonačelnika može staviti u mirovanje najduže na godinu dana, bez obveze povrata do tada primljenih sredstava.
[bookmark: _3sxpf99g6liy]
VI. JEDNOKRATNE POTPORE I POTPORE ZA ZNANSTVENI RAD
[bookmark: _t4muqlac98ye]
Članak 23.
(1) Grad Oroslavje može, u okviru raspoloživih sredstava u Proračunu, dodijeliti jednokratne potpore učenicima i studentima koji se nađu u iznimno teškoj socijalno-zaštitnoj situaciji (smrt roditelja tijekom godine, teška stradavanja imovine i sl.) u iznosu 300,00 €, neovisno o tome da li je primio učenik ili student, odnosno član njegove obitelji jednokratnu socijalnu pomoć za isti slučaj. 
(2) Grad Oroslavje može, u okviru raspoloživih sredstva u Proračunu, dodijeliti jednokratne potpore učenicima i studentima koji su ostvarili iznimne rezultate u školovanju i/ili natjecanjima u iznosu od 300,00 €.
(3) Odluku o dodjeli jednokratnih potpora iz ovog članka donosi gradonačelnik.
[bookmark: _dyn2rvdlgl81]
Članak 24.
(1) Grad Oroslavje može u okviru raspoloživih sredstava u Proračunu dodijeliti jednokratnu financijsku potporu doktorandima i doktorima znanosti s prebivalištem na području Grada Oroslavja za sufinanciranje troškova sudjelovanja na međunarodnim znanstvenim konferencijama (kotizacije, putni troškovi, smještaj), u iznosu do 300,00 € za pasivno sudjelovanje i do 800,00 € za aktivno sudjelovanje. 
(2) Zahtjevu za dodjelu jednokratne potpore iz ovog članka potrebno je priložiti dokumentaciju kojom se dokazuje stupanj obrazovanja te dokumentaciju kojom se dokazuje sudjelovanje na međunarodnoj znanstvenoj konferenciji i troškovi koji su nastali.
(3) Odluku o dodjeli jednokratne potpore iz ovog članka donosi gradonačelnik.
(4) Pravo na dodjelu potpora iz ovog članka ne mogu ostvariti članovi Gradskog vijeća Grada Oroslavja, članovi Komisije za dodjelu stipendija, kao ni službenici Jedinstvenog upravnog odjela koji izravno sudjeluju u provedbi natječajnog postupka.

VII. PRIJELAZNE I ZAVRŠNE ODREDBE
[bookmark: _mpvx7nvxmbjm]
Članak 25.
Svi financijski iznosi, naknade i cenzusi navedeni u ovom Pravilniku ili popratnim odlukama izražavaju se i isplaćuju isključivo u službenoj valuti euro (€).
[bookmark: _up73qrrez88j]
Članak 26.
Ovaj Pravilnik stupa na snagu osmog dana od dana objave u „Službenom glasniku Krapinsko-zagorske županije“, a njegovim stupanjem na snagu prestaje važiti dosadašnji Pravilnik o dodjeli stipendija i jednokratnih potpora učenicima srednjih škola i studentima s područja Grada Oroslavja (Službeni glasnik Krapinsko-zagorske županije br. 42/21).


							PREDSJEDNIK GRADSKOG VIJEĆA
								    Roberto Kuleš

